Vec C‑297/13

Data I/O GmbH

proti

Hauptzollamt München

(návrh na začatie prejudiciálneho konania, ktorý podal Finanzgericht München)

„Návrh na začatie prejudiciálneho konania — Colné zaradenie — Spoločný colný sadzobník — Kombinovaná nomenklatúra — Trieda XVI poznámka 2 — Položky 8422, 8456, 8473, 8501, 8504, 8543, 8544 a 8473 — Pojmy ‚časti a súčasti‘ a ‚výrobky‘ — Časti, súčasti a príslušenstvo (motory, napájacie zariadenia, lasery, generátory, káble a zariadenia heat sealer) určené pre programovacie systémy — Neexistencia prednostného zaradenia do položky 8473 pred zaradením do ostatných položiek kapitol 84 a 85“

Abstrakt – Rozsudok Súdneho dvora (štvrtá komora) z 15. mája 2014

Colná únia – Spoločný colný sadzobník – Zaradenie tovarov – Kritériá – Časti a súčasti výrobku a príslušenstvo výrokov – Poznámka 2 písm. a) k triede XVI kombinovanej nomenklatúry – Výklad – Motory, napájacie zariadenia, lasery, generátory, káble a zariadenia heat sealer – Zaradenie ako samostatné výrobky na základe ich individuálnych vlastností do položiek 8422, 8456, 8471, 8473, 8501, 8504, 8543 a 8544 – Neexistencia prednostného zaradenia do položky 8473

[Nariadenie Rady č. 2658/87, príloha I, všeobecné pravidlo 3 písm. a) a druhá časť, trieda XVI, poznámka 2 písm. a); nariadenie Komisie č. 1810/2004]

Poznámka 2 písm. a) k triede XVI kombinovanej nomenklatúry uvedenej v prílohe I nariadenia č. 2658/87 o colnej a štatistickej nomenklatúre a o Spoločnom colnom sadzobníku, zmeneného a doplneného nariadením č. 1810/2004, sa má vykladať v tom zmysle, že výrobok, ktorý možno zaradiť tak do položky 8473 kombinovanej nomenklatúry uvedenej v tejto prílohe, ako aj do jednej z položiek 8422, 8456, 8501, 8504, 8543 a 8544 uvedenej nomenklatúry ako samostatný výrobok, treba ako taký zaradiť na základe jeho individuálnych vlastností do niektorej z posledných uvedených položiek.

Po prvé totiž položka 8473, ktorá zahŕňa časti, súčasti a príslušenstvo používané výhradne alebo hlavne na strojoch alebo prístrojoch patriacich do položiek 8469 až 8472 kombinovanej nomenklatúry, je druhovou položkou. Po druhé zo znenia poznámky 2 písm. b) k triede XVI kombinovanej nomenklatúry vyplýva jednak, že táto poznámka sa uplatní len na časti a súčasti strojov, ktoré nemožno zaradiť podľa písm. a) tejto poznámky, pretože nejde o samostatné výrobky, ktoré ako také patria do špecifických položiek kapitoly 84 alebo kapitoly 85 kombinovanej nomenklatúry, a jednak, že táto poznámka, ktorá upravuje pravidlo zaraďovania založené na určení častí a súčastí strojov, výslovne umožňuje zaradenie takejto časti alebo súčasti do položky 8473 kombinovanej nomenklatúry.

Zaradenie do tejto položky je teda možné len v prípade, ak neexistuje colná položka, ktorá by umožňovala zaradiť predmetnú časť alebo súčasť ako samostatný výrobok. Položka 8473 kombinovanej nomenklatúry sa preto musí posúdiť ako reziduálna položka, a teda ako položka, ktorá má subsidiárnu povahu v porovnaní s položkami, ktoré umožňujú zaradenie časti a súčasti stroja ako samostatného výrobku.

(pozri body 44, 47 – 49, 62 a výrok)

Vec C‑297/13

Data I/O GmbH

proti

Hauptzollamt München

(návrh na začatie prejudiciálneho konania, ktorý podal Finanzgericht München)

„Návrh na začatie prejudiciálneho konania — Colné zaradenie — Spoločný colný sadzobník — Kombinovaná nomenklatúra — Trieda XVI poznámka 2 — Položky 8422, 8456, 8473, 8501, 8504, 8543, 8544 a 8473 — Pojmy ‚časti a súčasti‘ a ‚výrobky‘ — Časti, súčasti a príslušenstvo (motory, napájacie zariadenia, lasery, generátory, káble a zariadenia heat sealer) určené pre programovacie systémy — Neexistencia prednostného zaradenia do položky 8473 pred zaradením do ostatných položiek kapitol 84 a 85“

Abstrakt – Rozsudok Súdneho dvora (štvrtá komora) z 15. mája 2014

Colná únia — Spoločný colný sadzobník — Zaradenie tovarov — Kritériá — Časti a súčasti výrobku a príslušenstvo výrokov — Poznámka 2 písm. a) k triede XVI kombinovanej nomenklatúry — Výklad — Motory, napájacie zariadenia, lasery, generátory, káble a zariadenia heat sealer — Zaradenie ako samostatné výrobky na základe ich individuálnych vlastností do položiek 8422, 8456, 8471, 8473, 8501, 8504, 8543 a 8544 — Neexistencia prednostného zaradenia do položky 8473

[Nariadenie Rady č. 2658/87, príloha I, všeobecné pravidlo 3 písm. a) a druhá časť, trieda XVI, poznámka 2 písm. a); nariadenie Komisie č. 1810/2004]

Poznámka 2 písm. a) k triede XVI kombinovanej nomenklatúry uvedenej v prílohe I nariadenia č. 2658/87 o colnej a štatistickej nomenklatúre a o Spoločnom colnom sadzobníku, zmeneného a doplneného nariadením č. 1810/2004, sa má vykladať v tom zmysle, že výrobok, ktorý možno zaradiť tak do položky 8473 kombinovanej nomenklatúry uvedenej v tejto prílohe, ako aj do jednej z položiek 8422, 8456, 8501, 8504, 8543 a 8544 uvedenej nomenklatúry ako samostatný výrobok, treba ako taký zaradiť na základe jeho individuálnych vlastností do niektorej z posledných uvedených položiek.

Po prvé totiž položka 8473, ktorá zahŕňa časti, súčasti a príslušenstvo používané výhradne alebo hlavne na strojoch alebo prístrojoch patriacich do položiek 8469 až 8472 kombinovanej nomenklatúry, je druhovou položkou. Po druhé zo znenia poznámky 2 písm. b) k triede XVI kombinovanej nomenklatúry vyplýva jednak, že táto poznámka sa uplatní len na časti a súčasti strojov, ktoré nemožno zaradiť podľa písm. a) tejto poznámky, pretože nejde o samostatné výrobky, ktoré ako také patria do špecifických položiek kapitoly 84 alebo kapitoly 85 kombinovanej nomenklatúry, a jednak, že táto poznámka, ktorá upravuje pravidlo zaraďovania založené na určení častí a súčastí strojov, výslovne umožňuje zaradenie takejto časti alebo súčasti do položky 8473 kombinovanej nomenklatúry.

Zaradenie do tejto položky je teda možné len v prípade, ak neexistuje colná položka, ktorá by umožňovala zaradiť predmetnú časť alebo súčasť ako samostatný výrobok. Položka 8473 kombinovanej nomenklatúry sa preto musí posúdiť ako reziduálna položka, a teda ako položka, ktorá má subsidiárnu povahu v porovnaní s položkami, ktoré umožňujú zaradenie časti a súčasti stroja ako samostatného výrobku.

(pozri body 44, 47 – 49, 62 a výrok)